Jegyzőkönyv

2016. június 20. napján 19,00 órakor a Gősfa Faluházban megtartott rendkívüli nyilvános képviselő-testületi ülésről.

**Jelen vannak** Farkas Tiborné polgármester

 Vincze Istvánné alpolgármester

 Hessel Ferencné képviselő

 Horváth Edit képviselő

**Igazoltan távol:** Szabó Gyuláné képviselő

 Szita Gabriella jegyző

**Farkas Tiborné polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 4 igen egyhangú szavazattal a kiküldött napirenddel azonosan az alábbi napirendet fogadta el.

**Napirend:**

1. **Csatlakozás az Észak–Zaláért Egyesülethez
Előadó: Farkas Tiborné polgármester**
2. **Egyebek**

**Napirend tárgyalása:**

* 1. **Csatlakozás az Észak–Zaláért Egyesülethez
	Előadó: Farkas Tiborné polgármester**

**Farkas Tiborné polgármester:** A napirenddel kapcsolatosan ismertette az írásos előterjesztést, azt kiegészíteni nem kívánta. Kérte a képviselőket mondják el véleményüket az előterjesztéssel kapcsolatban.

Kérdés, hozzászólás nem hangzott el.

**Farka Tiborné polgármester:** Indítványozta, hogy az önkormányzat nyilvánítsa ki, hogy alapító tagja kíván lenni az Észak-Zaláért Egyesületnek, melynek alapszabályát elfogadja.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő ezt követően szavazásra bocsátotta a napirend tárgyában elhangzott indítványt.

Gősfa Község Önkormányzati Képviselő-testülete 4 igen egyhangú, minősített többségű szavazattal a következő határozatot hozta:

**Gősfa Község Önkormányzati Képviselő-testületének
20/2016.(VI.20.) számú határozata**

Gősfa Község Önkormányzati Képviselő-testülete kijelenti, hogy az Észak-Zaláért Egyesületalapító tagja kíván lenni.

A képviselő testület felhatalmazza a polgármestert, hogy az Észak-Zaláért Egyesület alakuló ülésén annak alapító tagjaként alap szabályát elfogadja.

 **Határidő**: **2016. június 21.**

 **Felelős**: **Farkas Tiborné polgármester**

* 1. **Egyebek**
* **Tájékoztató
Előadó: Farkas Tiborné polgármester**

**Farkas Tiborné polgármester:** A falugondnok hordta az óvodásokat Egervárra. A 8 gyermekből jelenleg 1 maradt. Korábban úgy döntött az önkormányzat, hogy költségtakarékosságból 2 gyermekkel nem közlekednek. Elmondta, hogy egy csöngeti kislány három hétre gyakorlatra jár az óvodába. Őt is elvitte eddig a falugondok. Most nem tudjuk vállalni, hogy Csöngetre kimenjen érte a falubusz, amikor onnan gyermek most nem megy az óvodába. Tájékoztatja a gyermek szüleit, hogy egy gyermeket nem visz a falubusz az óvodában.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 20,00 órakor bezárta, ezt követően zárt ülésen folytatta munkáját.

**K.m.f.**

 **Farkas Tiborné Szita Gabriella
 polgármester jegyző**